टीचर जोशी की मां घटना के समय मंदिर में थी। घर से खुशी-खुशी निकली थीं, लेकिन जब लौटीं तो जो मंजर देखा तो उसके बाद दुख का पहाड़ टूट पड़ा। मेहनत से संवारे अपने आशियाने को यूं बिखरा देख उनकी आंखों से आंसू निकल गए। हालांकि उन्होंने कहा कि वे बहुत खुश हैं कि चारों बच्चे बच गए और उन्हें मामूली खरोंच तक नहीं आई। ज्योति ने बताया था कि मौत और हमारी जिंदगी के बीच महज कुछ पलों का फासला था। यदि आवाज सुनकर हम घर से बाहर नहीं निकलते तो शायद जिंदा नहीं बच पाते।